CELEX: 32020R0643
Language: lv
Date: 2020-05-12 00:00:00
Title: Komisijas Īstenošanas regula (ES) 2020/643 (2020. gada 12. maijs) par Saponaria officinalis L. sakņu neapstiprināšanu par pamatvielu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū (Dokuments attiecas uz EEZ)

13.5.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 150/138
               
            
         KOMISIJAS ĪSTENOŠANAS REGULA (ES) 2020/643
         (2020. gada 12. maijs)
         par Saponaria officinalis L. sakņu neapstiprināšanu par pamatvielu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punktu saistībā ar 23. panta 5. punktu,
         tā kā:
         
                     (1)
                  
                  
                     Komisija 2015. gada 9. oktobrī saņēma pieteikumu no Čehijas Kultūraugu pētniecības institūta apstiprināt Saponaria officinalis L. saknes par pamatvielu. Tam bija pievienota informācija, kas iesniedzama saskaņā ar Regulas (EK) Nr. 1107/2009 23. panta 3. punkta otro daļu.
                  
               
                     (2)
                  
                  
                     Komisija lūdza Eiropas Pārtikas nekaitīguma iestādi (turpmāk “Iestāde”) sniegt zinātnisku palīdzību. 2017. gada 19. jūnijā (2) Iestāde Komisijai iesniedza tehnisku ziņojumu par Saponaria officinalis L. saknēm. Komisija 2017. gada 6. decembrī Augu, dzīvnieku, pārtikas aprites un dzīvnieku barības pastāvīgajai komitejai iesniedza pārskata ziņojumu (3) un projektu regulai par Saponaria officinalis L. sakņu neapstiprināšanu.
                  
               
                     (3)
                  
                  
                     Pieteikuma iesniedzēja sniegtā dokumentācija liecina, ka Saponaria officinalis L. saknes, ko tradicionāli izmanto par emulgatoru, atbilst pārtikas produkta kritērijiem, kas definēti Eiropas Parlamenta un Padomes Regulas (EK) Nr. 178/2002 (4) 2. pantā.
                  
               
                     (4)
                  
                  
                     Tomēr Iestādes tehniskajā ziņojumā tika norādītas konkrētas bažas par tādu vielu, kas rada bažas (piemēram, triterpēnu saponīnu, saporīna), klātbūtni Saponaria officinalis L. sakņu ekstraktos, ja tos izmanto augu aizsardzības mērķiem. Nebija pieejama pietiekama informācija, lai noteiktu drošu devu patērētājiem, un nebija iespējams pabeigt riska novērtējumu attiecībā uz Saponaria officinalis L. sakņu lietošanu gurķiem, tomātiem un apiņiem. Turklāt nebija pietiekamas informācijas, lai izdarītu secinājumu par risku nemērķa organismiem.
                  
               
                     (5)
                  
                  
                     Nebija pieejams cits relevants izvērtējums, kas būtu veikts saskaņā ar citiem Savienības tiesību aktiem, kā norādīts Regulas (EK) Nr. 1107/2009 23. panta 2. punktā.
                  
               
                     (6)
                  
                  
                     Komisija aicināja pieteikuma iesniedzēju komentēt Iestādes tehnisko ziņojumu un pārskata ziņojuma projektu. Pieteikuma iesniedzējs komentārus ir iesniedzis, un tie ir rūpīgi izskatīti.
                  
               
                     (7)
                  
                  
                     Attiecīgi Komisijas pārskata ziņojumā norādīts, ka Regulas (EK) Nr. 1107/2009 23. panta prasību izpilde nav konstatēta. Tāpēc ir lietderīgi Saponaria officinalis L. saknes neapstiprināt par pamatvielu.
                  
               
                     (8)
                  
                  
                     Šī regula neskar iespēju saskaņā ar Regulas (EK) Nr. 1107/2009 23. panta 3. punktu iesniegt citu pieteikumu Saponaria officinalis L. sakņu apstiprināšanai par pamatvielu.
                  
               
                     (9)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Vielu Saponaria officinalis L. saknes neapstiprina par pamatvielu.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Šī regula uzliek saistības kopumā un ir tieši piemērojama dalībvalstīs saskaņā ar Līgumiem.
            Briselē, 2020. gada 12. maijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 309, 24.11.2009., 1. lpp.
         
         
            (2)  EFSA (Eiropas Pārtikas nekaitīguma iestāde), 2017. gads. Tehniskais ziņojums par rezultātiem, kas gūti pēc apspriešanās ar dalībvalstīm un EFSA par Saponaria officinalis L. sakņu atzīšanu par pamatvielu, lai to lietotu augu aizsardzībā par akaricīdu un kultūraugu pašaizsardzības mehānismu izraisītāju. EFSA papildu publikācija, 2017:EN-1263, 44 lpp.
         
            (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN.
         
            (4)  Eiropas Parlamenta un Padomes 2002. gada 28. janvāra Regula (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (OV L 31, 1.2.2002., 1. lpp.).